                                                        Zápisnica
                    zo zasadnutia obecného zastupiteľstva v Ploskom zo dňa 9.12.2021 

Program: 1, Zahájenie

                2, voľba overovateľov a zapisovateľa
                3, kontrola uznesení
                4, odborné stanovisko kontrolórky obce k návrhu rozpočtu na roky 2022-2024
                5, Schválenie rozpočtu obce na roky 2022-2024
                6, schválenie plánu kontroly na 1. polrok 2022
                7, schválenie štatútu krízového štábu obce Ploské
                8, schválenie dodatku k VZN o odpadoch
                9, schválenie VZN o podmienkach držania psov v obci Ploské

               10, schválenie opatrení na podporu predchádzania vzniku odpadu na území pbce Ploské

                11, Úprava rozpočtu rozpočtovým  opatrením  č. 1/2021

                12, nákup soli

                13, diskusia
                14, uznesenie

                15, záver

1, zasadnutie obecného zastupiteľstva otvorila starostka obce a prítomných poslancov privítala a skonštatovala, že z počtu 3 poslancov sú prítomní traja a preto je obecné zastupiteľstvo uznášania schopné. Následne prečítala program zasadnutia.  Hlasovanie za návrh prebehlo nasledovne: za návrh -3, proti -0, zdržal sa-0.

2, Za zapisovateľa bola navrhnutá p. Drábová, za overovateľov p. Mesiar a Bakoš. Hlasovanie za návrh: za-3, proti-0, zdržal sa-0.
3. Uznesenie č. 3/2021 je plnené až na bod B/1, ktorý je stále v riešení.
4, K odbornému stanovisku kontrolórky obce týkajúceho sa návrhu rozpočtu na roky 2022-2024 poslanci nemali žiadne doplňujúce návrhy a ni námietky. Starostka vyzvala na hlasovanie. Hlasovali nasledovne: za  – 3, proti -0, zdržal sa -0. 

5, Starostka obce  predložila poslancom návrh rozpočtu na roky 2022-2024, ktorý vypracovala spolu s ekonómkou obce p. Figuli. Starostka vyzvala poslancov, aby sa k návrhu vyjadrili. Pán Bakoš sa opýtal na položku verejné osvetlenie – údržba. Starostka vysvetlila, že v budúcom roku je avizované zdražovanie elektrickej energie a preto navrhla vymeniť žiarovky za solárne svietidlá alebo LED svietidlá. Za EE sme zálohovo platili 128€ mesačne, od októbra je to 340€. Vec bude ešte konzultovať s p. Kováčom, ktorý robí údržbu už dlho, a zistí predbežnú cenu. Keďže už nikto nemal otázky, starostka vyzvala k hlasovaniu.  Hlasovanie: za-3, proti-0, zdržal sa -0.

6, Kontrolórka predložila poslancom plán kontrolnej činnosti na 1.polrok 2022. Poslanci s návrhom súhlasili, nikto nemal návrh na doplnenie.  Hlasovanie: za-3, proti-0, zdržal sa-0.
7, Starostka informovala poslancov, že v mesiaci september bola plánovaná kontrola na úseku CO z okresného úradu v Rimavskej Sobote. Od  poslednej kontroly v roku 2014 sa toho veľa zmenilo a preto požiadala p. Nosáľa, ktorý spracováva uvedenú dokumentáciu pre iné obce, aby našu obecnú dokumentáciu skontroloval, či spĺňa všetky náležitosti. Naša dokumentácia bola nekompletná a preto starostka požiadala o jej skompletizovanie a aktualizáciu. Následne prebehla kontrola bez nedostatkov. Je potrebné schváliť Štatút KŠ. Hlasovanie: Za -3, proti-0, zdržal sa-0.
8, Dodatok k VZN o odpadoch , predĺženie platnosti na rok 2022. Hlasovanie: za -3, proti-0, zdržal sa-0.
9, Zmenil sa zákon o podmienkach držania psov a preto starostka vypracovala návrh VZN o podmienkach držania psov na území obce Ploské. Počas jeho vyvesenia na úradnej tabuli nikto z obyvateľov nepodal návrh na doplnenie a zmenu. Starostka vyzvala na hlasovanie. To prebehlo nasledovne: za -3, zdržal sa-0, proti-0.

10, Starostka vypracovala opatrenia na podporu predchádzania vzniku odpadu na území obce Ploské. Tiež z internetu stiahla letáčiky, ktoré plánuje distribuovať do každej domácnosti a uverejní ich aj na internetovej stránke obce. Znalosti obyvateľov o spôsobe separácie a nakladaní s odpadni sú ešte nepostačujúce. Nikto z poslancov nemal návrh na doplnenie. Hlasovanie: za-3, proti-0, zdržal sa-0.
11, Ekonómka obce spolu so starostkou vypracovali úpravu rozpočtu rozpočtovým opatrením č. 1/2021. Hlasovanie: za schválenie-3, zdržal sa-0, proti-0.

12, Starostka predložila poslancom návrh na zváženie, že by bolo dobré kúpiť posypovú soľ. Zatiaľ sneh nie je, no každoročne sa vodič zo spoločnosti Brantner sťažuje, že na malom mostíku sa mu šmýka. Robila už prieskum trhu. Najlacnejšia je spoločnosť z Košíc, no podmienkou je kúpiť 1 tonu. Je to pre nás veľa a preto navrhuje spojiť sa s niektorou z okolitých obcí a soľ si rozdeliť na polovicu. Poslanci z návrhom súhlasili s tým, že sa soľ zíde aj na posyp chodníka. Hlasovanie: za-3, zdržal sa-0, proti-0.

13, do diskusie sa nikto neprihlásil
14. Uznesenie – hlasovanie za návrh prijatia uznesenia prebehlo nasledovne – za návrh-3, proti-0, zdržal sa -0. Uznesenie bolo jednohlasne prijaté.

15. Starostka sa poďakovala za účasť na zasadnutí a zasadnutie ukončila.

Zápisnica bola po prečítaní a po odsúhlasení podpísaná a je v súlade s rokovacím poriadkom obecného zastupiteľstva.

Overil: ––––––––––––––-                                                        Zapísala: Jana Drábová
           –––––––––––––––-

V Ploskom : 9.12.2021
Uznesenie č. 4 zo dňa  9.12.2021
Obecné zastupiteľstvo v Ploskom

A, Schvaľuje: 
                      1, program zasadnutia

                     2,  zapisovateľa p. Drábová a overovateľov zápisnice:Mesiar a Bakoš

                     3, rozpočet obce Ploské na roky 2022-2024 bez pripomienok
                     4, Plán o kontrolnej činnosti kontrolórky obce na prvý polrok 2022
                     5, Štatút KŠ obce Ploské
                     6, Dodatok č. 1/2021 k VZN č.1/2018 o miestnych daniach a miestnom poplatku za komunálne odpady a drobné stavebné odpady.
                     7, VZN o podmienkach držania psov na území obce Ploské

                      8, Opatrenia na podporu predchádzania vzniku odpadu na území obce Ploské

B, Ukladá

                      1, starostke obce podniknúť kroky na úsporu EE
                       2, kúpiť posypovú soľ v spolupráci s inou obcou.

C, Berie na vedomie:

                     1, plnenie uznesenia č. 3/2021.
                     2, odborné stanovisko kontrolórky obce k návrhu rozpočtu na roky 2022-2024

